Gabay sa Pangkalusugan ng Awtoridad ng Ospital Lagnat (1) Mga Katotohanan tungkol sa Lagnat Maliban sa mga bihirang kaso, ang lagnat ay karaniwang sintomas ng isang sakit. Ang mga dahilan ng pag-aalala ay ang sakit kaysa sa antas ng lagnat. Karamihan ng mga kaso, ang lagnat ay isang natural na tugon nang imyunidad upang magtanggol laban sa mga sakit at hindi mapanganib. Dahil ang mekanismo ng regulasyon ng temperatura sa utak ng mga bata ay hindi ganap na buo, sila ay madaling maimpluwensyahan ng temperatura ng kapaligiran. Bukod dito, ang kakulangan ng tubig sa katawan (o dehydration) ay isa pang dahilan para sa pagtaas sa temperatura ng katawan. Ang mga magulang ay dapat maging maingat tungkol sa posibleng panganib ng kakulangan ng tubig sa katawan (o dehydration) na dulot ng matinding pagsusuka o pagtatae ng kanilang mga anak. (2) Mga Karaniwang Maling Paniniwala tungkol sa Lagnat Ang mga pasyente o ang kanilang mga pamilya ay madalas na iniisip na ang antas ng lagnat ay may kaugnayan sa kalubhaan ng karamdaman. Sa katunayan, kahit sa di-malubhang sakit ay maaaring makakuha ng mataas na lagnat. Sa kabaligtaran, ang isang bahagyang pagtaas o kahit na pagbaba sa temperatura ng katawan ay maaaring dahil sa isang malubhang sakit; Ang mga tao ay madalas na labis na nag-aalala na ang mga lagnat ay magiging sanhi ng pinsala sa utak. Sa totoo lang, ang sanhi ng pinsala sa utak ay encephalitis o meningitis, at ang lagnat ay isa lamang sa mga sintomas. Maliban sa matinding mga kaso kung saan ang temperatura ng katawan ay umabot sa 41 ° C, ang lagnat ay malamang na hindi makapipinsala sa utak. Ang kailangan nating gawin ay obserbahan kung ang pasyente ay mukhang malamlam o nagbagong kalagayan ng kaisipan. Humanap agad ng medikal na atensiyon kung mangyari ito. (3) Mga Febrile Seizure Mga fever cramp, kilala rin bilang mga febrile seizure o mga kombulsyon. Karaniwang nangyayari ito sa mga batang may edad na mababa sa 6 (karamihan sa pagitan ng 1-2 taong gulang) na may temperatura na mas mataas kaysa sa 38 ° C. Ang incidence rate na nangyayari ito sa batang mas mababa sa 5 taong gulang ay 2-5%. Ang 50% ay may kaugnayan sa henetika, samantalang ang iba ay maaaring dahil sa di-malamang dahilan. Ang pag-uulit nito ay maaaring mangyari sa mga 30% na mga kaso, karaniwang sa unang 2.5 na mga taon. Karamihan sa mga bata ay walang tendensya na makaranas ng mga febrile seizure. Samakatuwid, ang lagnat ay hindi kadalasan sanhi ng mga seizure. Para sa mga taong madaling kapitan ng mga febrile seizure, ang temperatura ng kanilang katawan ay maaaring tumaas nang mabilis kapag mayroon silang 1
febrile illness tulad ng karaniwang sipon, trangkaso, namamagang lalamunan o impeksyon sa tainga. Sa ganitong kaso, ang mga seizure ay maaaring mangyari sa loob ng 2-6 na oras, kadalasang nangyayari ng kumbulsyon na kusang tumitigil sa loob ng 15 minuto. Kapag ang isang bata ay may mga seizure, ang mga magulang ay dapat manatiling kalmado. Iposisyon ang bata sa kanyang tagiliran upang mapanatili ang isang walang harang na daanan ng hangin. Tumawag kaagad ng tulong. Samantala, gumamit ng maligamgam na tubig upang punasan ang kanyang katawan upang mapababa ang temperatura ng katawan. Siguraduhin na ang kanyang katawan ay may sapat na proteksiyon (lalo na ang ulo) upang maiwasan ang pagtama sa mga matitigas na bagay. Bukod dito, huwag gumamit ng labis na puwersa upang pigilan ang kanyang mga kilos upang maiwasan na magkaroon ng mga bali. Huwag ilagay ang anumang matitigas na bagay tulad ng kutsara sa bibig ng bata. Huwag pilit bukasan ang bibig ng bata na maaaring makapinsala sa mga ngipin o panga, at maaring mabulunan siya dahil sa ngipin na mahuhulog. (4) Mga Tagubilin sa Pag-aalaga ng may Lagnat Magsuot ng magaan na damit at panatilihing magaan ng kumot. Uminom ng mas maraming tubig upang matulungan ang katawan na lumamig; Magkaroon ng sapat na pahinga at pagtulog; Panatilihin ang tamang bentilasyon sa kuwarto. I-on ang isang electric fan o air-conditioner kung naaangkop upang babaan ang temperatura ng kuwarto at tulungan ang pasyente na lumamig; Paliguan ang bata sa maligamgam na tubig, o punasan ang kanyang katawan ng maligamgam na tubig, na tumatagal ng 10 minuto bawat oras. Ito ay maaaring mas mapababa ang temperatura ng katawan habang ang tubig ay sumisingaw mula sa kanyang balat (tandaan na huwag punasan ng alkohol). Ang mga antipiretiko na inireseta ng doktor ay maaaring gamitin upang mapanatiling mababa ang temperatura. Gayunpaman, ang epekto ay maaaring pansamantala lamang at ang temperatura ay maaaring tumaas muli pagkatapos. Kapag ang pasyente ay ganap nang gumaling, ang kanyang temperatura sa katawan ay babalik sa normal. Iwasan ang labis na pagkabalisa dahil sa di-bumababang lagnat sa kabila ng mga gamot, at sundin ang reseta ng doktor upang makontrol ang kondisyon; Kahit sa mga karaniwang sakit, ang lagnat ay maaaring tumagal nang ilang lumala ang kalagayan, ang pasyente ay maaaring araw. Kung hindi magpatuloy sa inireseta at maobserbahan ang progreso. (5) Iba pang mga Palatandaan para Maalerto Liban sa pagtatala ng temperatura ng katawan kapag pinangangalagaan ang isang pasyenteng may lagnat, mahalaga din ang maingat na pagmamasid para sa kanyang progreso. Bukod sa lagnat, kailangang hingin ang medikal na atensiyon kung naobserbahan ang di-pangkaraniwang mga sintomas na sumusunod: 2
ang pasyente ay mukhang malamlam at nanghihinang umuungol; para sa mga bata: matagal na pag-iyak o pagtulog, mahinang ang gana sa pagkain, hindi aktibo, ayaw na maglaro, patuloy na pagsusuka, pagtatae at sakit ng tiyan; patuloy na lagnat na mas mataas kaysa sa 40 ° C (o 104 ° F), kasama ng pasyente ang pagiging di-komportable o kawalang-sigla. Kung ang temperatura ng pasyente ay umabot sa 41 ° C, kahit na wala ang iba pang mga sintomas, ang mga hakbang sa pagpapababa ng lagnat ay dapat na agad na gawin at humingi agad ng medikal na atensiyon; Malubhang kakulangan ng tubig sa katawan o dehydration (lalo na sa isang bata), hal. pagkatuyo ng bibig, dila at mucous membranes, kawalan ng pagka-elastiko ng balat, lumubog na mga mata, atbp. Karamihan ng mga kaso, ang mga pasyente ay maaaring makabawi sa loob ng ilang araw matapos makakuha ng sapat na pahinga at mga gamot. Kung hindi, ang mga pasyente ay maaaring humingi ng medikal na atensiyon para sa muling pagsusuri. Para sa maka-iwas sa sakit, gumamit ng angkop na damit, kumain ng isang balanseng diyeta at sapat na pahinga ang dapat na patakaran. Inihanda ng Coordinating Committee sa Aksidente at Emergency Awtoridad ng Ospital Abril 2018 3